open-index/open-wikipedia-markdown huggingface dataset:
Riina Salupere

**Riina Salupere** (sündinud 21. detsembril 1956 Tallinnas) on eesti arstiteadlane ja gastroenteroloog.

## Elulugu
Riina Salupere on Vello Salupere tütar.

Lõpetas 1975 Tartu 1. Keskkooli, 1981 Tartu Riikliku Ülikooli arstiteaduskonna, 1985 TRÜ aspirantuuri, meditsiinikandidaat (1986, TRÜ), väitekiri "Распространенность и особенности хронического гастрита при инсулинозависимом сахарном диабете". Oli 1986–1989 Tartu Riikliku Ülikooli arstiteaduskonna sisehaiguste kateedri assistent, aastast 1989 TRÜ sisekliiniku dotsent, 2000–2002 ka Tartu Ülikooli Kliinikumi sisekliiniku gastroenteroloogia osakonna ja aastast 2002 Tartu Ülikooli Kliinikumi endokrinoloogia-gastroenteroloogia osakonna juhataja.

## Teadustöö
Uurimisvaldkonnad: krooniline gastriit, põletikuline soolehaigus (haavandiline koliit ja Crohni tõbi), krooniline hepatiit. Eesti Gastroenteroloogide Seltsi president (2001–2005) ja juhatuse liige (aastast 2006), Tervishoiuameti pädevusnõukogu esimees (2004), Eesti Sisearstide Seltsi juhatuse liige (1999). Üle 30 teaduspublikatsiooni, õppevahendeid.

## Tunnustus

* 2007 Tartu Ülikooli aumärk

## Teoseid
* Antineutrophil cytoplasmic antibodies in Estonian patients with inflammatory bowel disease (kaasautor). // Hepato-Gastroenterol. 45 (1998) 24
* High frequency of antigliadin antibodies and absence of antireticulin and antiendomysium antibodies in patients with ulcerative colitis (kaasautor). // J. Gastroenterol. 34 (1999) 1
* Polymorphisms in tumour necrosis factor and adhesion molecule genes in patients with inflammatory bowel disease: associations with HLA-DR and -DQ alleles and subclinical markers (kaasautor). // Scand. J. Gastroenterol. 34 (1999) 10
* Hepatitis C virus genotypes in Estonia (kaasautor). // APMIS 108 (2000) 11
* Inflammatory bowel disease in Estonia. // World J. Gastroenterol. 7 (2001) 3
* Autoantibodies and hepatitis C virus genotypes in chronic hepatitis C patients in Estonia. // World J. Gastroenterol. 11 (2005) 4
* Serum antibodies to enterohepatic Helicobacter spp. in patients with chronic liver diseases and in population with high prevalence of H. pylori infection (kaasautor). // Dig Liver Dis 38 (2006) 3.

## Viited

## Kirjandus
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 160
* Nõukogude Eesti Tervishoid (1987) 6, 454
* Tartu Ülikooli arstiteaduskond 1982–2007. Trt, 2007, 24, 195, 370, 373, 377.
*
Mari Samel

**Mari Samel** (aastani 1978 **Mari Nõmmeots**; sündinud 3. veebruaril 1950 Tartus) on eesti keemik.

## Elulugu
Mari Samel on kooliõpetajate tütar ja Nigulas Sameli abikaasa.

Lõpetas 1968 Tartu 5. Keskkooli, 1973 TÜ keemia osakonna, keemiakandidaat (orgaaniline keemia ja biokeemia, 1987, Eesti NSV TA Keemia Instituut), väitekiri "Bыдeлeниe и хaрaктeристикa компoнентов обыкнoвeннoй гaдюки Vipera berus berus". Oli 1973–85 TÜ orgaanilise keemia kateedri nooremteadur, 1985–88 Eesti NSV TA Keemilise ja Bioloogilise Füüsika Instituudi nooremteadur, aastast 1988 teadur.

## Teadustöö
Uurimisvaldkond: looduslike ühendite keemia, peamiselt maomürkidest eraldatud bioaktiivsete valkude struktuuri ja funktsiooni seoste uurimine (sh Eesti ainsa mürgise mao, hariliku rästiku mürgi uurimine). Eesti Biokeemia Seltsi liige. Üle 40 teaduspublikatsiooni.

## Viited

## Teoseid
* Purification and characterization of two arginine ester hydrolases from Vipera berus berus (common viper) venom (kaasautorid E. ja J. Siigur). // Toxicon 25 (1987) 4
* Isolation and characterization of hemorrhagic metalloproteinase from Vipera berus berus (common viper) venom (kaasautor J. Siigur). // Comp. Biochem. Physiol. 97C (1990) 2
* Lebetase, an α(β)-fibrin(ogen)olytic metalloproteinase of Vipera lebetina snake venom, is inhibited by human α-macroglobulins (kaasautor). // Biochem. Biophys. Acta 1434 (1999) 1
* Cross-reactivities of polyclonal antibodies against factor V activating enzyme, a serine proteinase from Vipera lebetina (snake) venom (kaasautor). // Comp. Biochem. Physiol. 126B (2000)
* Faxtor X activator from Vipera lebetina snake venom, molecular characterization and substrate specificity (kaasautor). // Biochem. Biophys. Acta 1568 (2001)
* Use of MALDI-TOF mass spectrometry for specificity studies of biomedically important proteases (kaasautor). // Spectroscopy 16 (2002)
* Metalloproteinase with factor X activating and fibrinogenolytic activities from Vipera berus berus venom,  (kaasautorid Heiki Vija, Juhan Subbi, Jüri Siigur). // Comparative Biochemistry and Physiology Part B 135 (2003) 575–582
* Vipera lebetina venom contains all types of snake venom metalloproteases (kaasautor). // Pathophysiol. Haemost. Thromb. 34 (2005) 4–5
* Isolation and characterization of an apoptotic and platelet aggregation inhibiting L-amino acid oxidase from Vipera berus berus (common viper) venom (kaasautor). // Biochem. Biophys. Acta 1764 (2006).

## Kirjandus
* 

## Välislingid
Marju Salve

**Marju Salve** (sündinud 26. juunil 1942 Tartus) on eesti keemik.

## Elulugu
Marju Salve on teenistujate tütar.

Lõpetanud 1961. aastal Tartu 3. Keskkooli ja 1970. aastal Tartu Riikliku Ülikooli keemiaosakonna. 

Oli aastatel 1961–1964 Tartu Riikliku Ülikooli elektrokeemia labori laborant, 1970–1972 anorgaanilise keemia kateedri vanemlaborant, 1972–1980 elektrokeemia labori nooremteadur, 1980–1992 juhataja, 1993–1994 füüsikalise keemia instituudi teadur, ühtlasi 1991–1993 keemiaosakonna majandusprodekaan, 1994–2005 Tartu Ülikooli keemiaraamatukogu raamatukoguhoidja, 2005– füüsika-keemiateaduskonna raamatukoguhoidja, ühtlasi aastast 2000 keemiaraamatukogu juhataja.

## Teadustöö
Uurimisvaldkond: elektrilise kakskihi ehitus ja adsorptsiooniprotsessid vismutelektroodil. Akadeemilise Keemia Seltsi taasasutajaid (1991), juhatuse liige ning laekur. Üle 50 teaduspublikatsiooni.

## Tunnustus

* 2007 Tartu Ülikooli aumärk
* 2012 Tartu Ülikooli medal
* 2020 teenetemärk "100 semestrit Tartu Ülikoolis"

## Teoseid
* Adsorption isotherm of ions on electrodes for solution with constant ionic strength (kaasautor). // J. Electroanal. Chem. 47 (1973)
* Comparison of isotherms for specific adsorption of ions from constant ionic strength solutions (kaasautor). // J. Electroanal. Chem. 51 (1974)
* Model of inner part of electrical double layer on a recharged electrode surface (kaasautor). // J. Electroanal. Chem. 86 (1978)
* Specific adsorption of ions and charge distribution in an electronical double layer (kaasautor). // J. Electroanal. Chem. 100 (1979)
* Charge dependence of adsorption energy of ions at electrodes (kaasautor). // J. Electroanal. Chem. 108 (1980)
* Specific adsorption of tetraalkylammonium ions on bismuth from nonaqueous solvents (kaasautorid U. Palm, M. Väärtnõu). // Coll. Czech. Chem. Comm. 46 (1981)
* Comparison of experiments with calculations using double-layer models for specific adsorption of Cs+ on bismuth (kaasautorid B. Damaskin. U. Palm). // J. Electroanal. Chem. 219 (1986).

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu, 1987, 302
* II, 161
* Tartu ülikooli ajalugu: kolmes köites. Tallinn, 1982, III, 229.
*
Jüri Samarütel

**Jüri Samarütel** (17. aprill 1938 Tallinn – 2. jaanuar 2018) oli eesti arstiteadlane ja anestesioloog-reanimatoloog.

## Elulugu
Jüri Samarütel oli juristi poeg.

Lõpetas 1956 Tallinna 10. Keskkooli, 1962 Tartu Riikliku Ülikooli arstiteaduskonna, meditsiinikandidaat (1974, TRÜ), väitekiri "Happe-alustasakaalu ja arteriaalse vere gaaside dünaamika, seoses operatsiooni ja anesteesiaga". Oli 1965–1966 TÜ üldkirurgia kateedri assistent, 1968–1976 hospitaalkirurgia kateedri assistent, 1977–1992 dotsent, 1992–2003 anestesioloogia ja intensiivravi kliiniku dotsent. Aastast 2003 emeriitdotsent ja Tartu Ülikooli Kliinikumi arst-konsultant.

## Teadustöö
Uurimusi anestesioloogiast, reanimatoloogiast, südamekirurgiast, kunstvereringest, vältimatust kirurgilisest abist ja traumatoloogiast. Aktiivne osaleja uute meetodite juurutamisel anestesioloogias ja intensiivravis (kehaväline vereringe jm).  erialanõunik ja erialakomisjoni liige, Euroopa Anestesioloogiakadeemia liige, Eesti Anestesioloogia-Reanimatoloogia Seltsi asutajaliige ja esimees (1979–2003). Umbes 230 teaduspublikatsiooni.

## Tunnustus

* 1970 Nõukogude Eesti preemia (kollektiivis)
* 1992 Eesti Vabariigi teaduspreemia (kollektiivis)
* 1998 Eesti Vabariigi teaduspreemia (kollektiivis)
* 2003 Tartu Ülikooli medal
* 2004 Tartu medal

## Teoseid
* Интенсивная терапия больных после открытой коррекции приобретенных пороков сердца (kaasautor). // TÜ Toim 717 (1985)
* Reanimatoloogia (kaasautor). Tallinn, 1991
* Südamekirurgia areng Tartu südamekirurgia keskuses. // Eesti Arst (1993) 2
* Arterial versus ventricular pacing in patients with sick sinus syndrome (kaasautor). // Proc. Dept. Cardiol. Univ. Tartu. Tartu, 1994
* Double frequency jet ventilation for endolaryngeallaser-surgery (kaasautorid M. Kull, J. Nurm). // Lasers in Med. Sci. 8 (1993) 2
* The evidence of oxydative stress in cardiac surgery and septic patients: A comparative study (kaasautor). // Clinica Chimica Acta 262 (1997) 1–2
* Enhancement of intrathecal lidocaine by addition of local and systemic clonidine (kaasautor I. Dobrydnjov). // Acta Anaesthesiol. Scand. 43 (1999) 5
* Infusioonravi. Happe-alustasakaal. Parenteraalne toitmine. Tartu, 2001
* Intrathecal and oral clonidine as prophylaxis for postoperative alcohol withdrawal syndrome: A randomized double-blind study (kaasautor). // Anesth. Analg. 98 (2004) 3.

## Viited

## Kirjandus
* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 127
* Tartu ülikooli ajalugu: kolmes köites. Tallinn, 1982, III, 257, 263
* Nõukogude Eesti Tervishoid (1974) 6, 537–538
* Eesti Vabariigi teaduspreemiad 1998. Tallinn, 1998
* Tartu Ülikooli Kliinikum 200. Trt, 2004, 92, 96–101, 110, 112, 116, 149–152, 154, 156, 158, 159, 161, 167–170, 177
* Eesti Arst (2007) 4, 438
* Tartu Ülikooli arstiteaduskond 1982–2007. Trt, 2007, 218, 220–222, 224.
*
Olav Sammal

**Olav Sammal** (31. august 1927, Türi – 24. detsember 2011) oli eesti tehnikateadlane.

## Elulugu
Olav Sammal oli käsitöölise poeg.

Ta lõpetas 1948. aastal Tallinna Elektromehaanika Tehnikumi ja 1952. aastal Tallinna Polütehnilise Instituudi tööstus-tsiviilehituse erialal. Aastatel 1957–1961 oli ta  aspirant.

1963. aastal sai ta Eesti Teaduste Akadeemiast tehnikakandidaadi kraadi väitekirjaga "Pingete määramise võimalusi peeneteralistes betoonides". 

Sammal oli aastatel 1950–1957 Riikliku Projekteerimise Instituudi Eesti Projekt konstruktor, aastatel 1962–2000 ETUI teadur ja vanemteadur, ETUI osakonna BetonTEST juhataja, aastast 2000 OÜ ETUI Betontest juhataja.

## Teadustöö
Uurimisvaldkonnad: elektrooniline mõõteaparatuur ja mõõtmismetoodika betoon- ja raudbetoonkonstruktsioonide sisepingete, deformatsioonide, tugevuse ja ühtluse määramiseks. Arendanud negentroopia meetodit betooni keskkonnale ja  betooni otsese pingemõõtmise meetodit, loonud uue pingeanduri, korraldanud BPM-tüüpi mõõteaparatuuri tootmist ja kasutusele võtmist. Viis betooni tugevuse ja ühtluse määramise löögi-impulsi meetodi mikroprotsessortehnika rakendamisega BCM-tüüpi aparatuuris vastavate mõõteseadmete valmistamise ja kasutusele võtmiseni Eestis ja mujal. Mõlema mõõtmismetoodika sünteesina loodud betoon- ja raudbetoonkonstruktsioonide tehniliste ressursside prognoosimise negentroopia meetod pälvis riikliku preemia. Aastast 1974 Rahvusvahelise Pingebetooni Föderatsiooni (FIP) liige, osalenud FIP-i töös ja esinenud ettekannetega rahvusvahelistel kongressidel. Eesti Betooniühingu asutajaliige (2004). Eesti NSV riiklik preemia (1985). 80 teadus- ja aimeartiklit, üks monograafia, 10 autoritunnistust, üks Prantsuse (1963) ja üks Inglise patent (1963).

## Teoseid
* Напряжения в бетоне и прогнозирование технических ресурсов в бетонных и железобетонных конструкциях и сооружениях. Тлн, 1980
* Negentropic prediction method of the technical service life of prestressed concrete structures (kaasautor H. Laul). // Paper IX International Congr. FIP. Stockholm, 1982
* New microprocessor complexes BCM-4 and BPM-4 for testing the state of reinforced concrete construction. // Paper X Congr. FIP. New Delhi, 1986
* Concrete testing devices BCM-BPM with microprocessor system. // Paper XI Cong. FIP. Hamburg, 1990
* Control of concrete prestressing (kaasautor V. Hämalane). // Proc. International Symp. on Modern Applic. of Prestressed Concrete 2. Beijing, China, 1991
* Stress-distribution in reinforced concrete sections. // Proc XIII FIP Congr. Amsterdam, 1998
* Betoontarindite testimise ja hindamise strateegiad (kaasautor V. Salumaa). // Ehituskaar (2004) 3, 4
* Betooni kontrollimine. // Ehitaja (2004) 3, 4.

## Viited

## Kirjandus
* EE 11, 498
* htpp://www.betontest.ee.
*
Jaak Sammet

**Jaak Sammet** (8. juuli 1940 Tallinn – 19. aprill 2014 Lihula) oli eesti ajaloolane.

## Elulugu
Jaak Sammet oli konstaabel Alfred Sammeti ja eesti keele ja kirjanduse õpetaja Linda-Armilda poeg, jazzpianist Rein Sammeti noorem vend. Kasvas üles Kullamaal.

Lõpetas 1959 Tallinna Kalandustehnikumi, 1970 Tartu Riikliku Ülikooli ajaloo osakonna kaugõppes. 1959–1962 ajateenija Nõukogude armees, 1963–1976 töötas kalamajanduses, 1976–1979 oli Kirovi-nimelise Näidiskalurikolhoosi muuseumi (Viimsi Koduloomuuseum) juhataja, 1979. aastast 2000. aastate lõpuni Eesti Meremuuseumis kõigepealt teadusdirektor, hiljem asedirektor. Oli osa meeskonnast, mis 1988. aastal tõi jäämurdja Suure Tõllu tagasi Eestisse.

## Teadustöö
Uurimisvaldkond: Eesti merenduse ajalugu. Töid kalamajanduse, laevanduse, merejõudude ajaloost, ka Eesti-Soome suhete merenduslikest aspektidest ning museoloogiast. 3 Eesti ja 1 Soome merendusajaloolise dokumentaalfilmi teksti autor, ajalookonsultant. Eesti Meremuuseumi Toimetiste (1–4) toimetaja. Eesti mereterminoloogia komisjoni liige, Eesti Akadeemilise Sõjaajaloo Seltsi asutajaliige. Üle 30 teaduspublikatsiooni, arvukalt aineartikleid.

## Teoseid
* Lahekäärust ookeaniavarustele. Eesti kalanduse ajaloost (kaasautor R. Oras). Tallinn, 1982
* Kalastus ja Pohjois-Viron rannikon väeston merentakaiset yhteydet. // Talonpoikaispurjehdus Itämerella. Kotka, 1986
* Höyry ja purje Eestin merenkulussa 1920-luvulla. // Itämeri kauppatiena. Kotka 1991
* Sukellusvene Lembit Tallinnassa. // Tekniikan Waiheita (Helsinki, 1992) 1
* Eesti-Soome merekontaktidest. // Soome sild. Viron veräjät. Helsinki, 1992
* Estonian Herring Expeditions 1932–1937. // Stavanger Museum arbok 1993. Stavanger, 1994
* Historia "Orla" – znana czy nieznana. // Przeglad Morski. Varssavi, 1997
* Muhu vallutamisest 1941. aasta septembris. // Saaremaa muuseum. Kahear (1999–2000). Kuressaare, 2001
* Traallaeva "Merituul" põgenemine 1947. a. // Eesti Meremuuseumi Toim 3 (2002).
*  

## Viited
Georg Samolevski

**Georg Samolevski** (25. oktoober 1922 Krivoje Ozero rajoon, Podolski kubermang, Ukraina – 11. märts 1982 Tallinn) oli Eesti tehnikateadlane.

## Elulugu
Georg Samolevski ema (hiidlanna, Eesti-Rootsi perekonnast) töötas Tallinna kalevivabrikus Rauaniit riide prakeerijana, isa (ukrainlane) töötas Tallinna sadamas diiselmootorite motoristina.

Lõpetas 1939 Tallinna Linna Vene Gümnaasiumi, 1952 Tallinna Polütehnilise Instituudi (TPI) elektriinsenerina, 1956 Leningradi Elektrotehnika Instituudis aspirantuuri, tehnikakandidaat (1957, samas), väitekiri käsitles laeva elektriseadmeid. Oli 1957–1958 TPI elektrimasinate kateedri ja elektrotehnika aluste kateedri assistent ja vanemõpetaja, 1958–1982 dotsent, ühtlasi 1958–1965 energeetikateaduskonna dekaan, 1965–1968 elektrotehnikateaduskonna dekaan ja 1972–1977 elektrimasinate kateedri ning elektrotehnika aluste kateedri juhataja. Õpetas elektrimasinate ja eritüüpi elektrimasinate kursusi; koostanud õppevahendeid.

## Teadustöö
Uurimisvaldkond: permanentmagnetitega elektrimasinad. Korraldas elektrimasinate uurimist. 31 teaduspublikatsiooni, 1 autoritunnistus.

## Teoseid
* Elektrimasinad automaatikaseadmeile. Masinvõimendid. Tallinn, 1863
* Automaatikasüsteemide elektrimasinad. I. Tallinn, 1971
* 2. trükk 1976
* II. Tallinn, 1976
* III. Tallinn, 1978.

## Viited

## Kirjandus
* Tallinna Polütehniline Instituut 1936–1985, 151, 184, 186, 284–285, 295–297, 309–310, 388.
*
Ülo Samlan

**Ülo Samlan** (20. september 1923 Tallinn – 28. juuli 1995) oli eesti tehnikateadlane ja mäeinsener.

## Elulugu
Ülo Samlan oli ehitustöölise poeg.

Lõpetas 1950 (eksternina) Tallinna 2. Keskkooli, 1955 Tallinna Polütehnilise Instituudi kasulike kaevandite töötlemise erialal, tehnikakandidaat (1970, Leningradi Mäeinstituut). Oli 1958–65  Teadusliku Uurimise Instituudi (Põlevkivi Instituut) insener ja teadur, 1968–90 A. A. Skotšinski nimelise Mäendusinstituudi Eesti filiaali vanemteadur ja labori juhataja, 1991– Eesti TA Ökoloogia Instituudi Kirde-Eesti osakonna insener.

Ta on maetud Raudi kalmistule.

## Teadustöö
Uurimisvaldkonnad: põlevkivikaevanduste ventileerimine; põlevkivikihi väljamise tehnoloogia ja kaevanduse lae käitlemine ning maapinna kaitse kaevandamise negatiivsete tagajärgede eest. Andnud soovitusi põlevkivikaevanduste ventileerimise parandamiseks ja õhu tsirkulatsiooni kasutamiseks koristuskambrite tuulutamisel. Osalenud tehnoloogia väljatöötamisel ja tehnoloogiliste skeemide koostamisel põlevkivi väljamiseks koristuskambritega ning meetmete väljatöötamisel maapinna rikete vähendamiseks pärast mäetöid. Üle 40 teaduspublikatsiooni.

## Viited

## Teoseid
*Проветривание сланцевых шахт. Тлн, 1971
*Технологическая схема очистных и подготовительных работ при камерной системе разработки для шахт производственного объединения "Эстонсланец". М, 1979
*Технологическая схема камерной системы разработки с принудительной посадкой кровли на шахтах Эстонского месторождения и временная инструкция по ее применению. М, 1980
*Прогрессивная технологическая схема очистных и подготовительных работ при комбинированной системе разработки "камера-лава" для шахт Ленинградского месторождения горючих сланцев. М, 1981
*О способах охраны земной поверхности на сланцевых шахтах. М, 1989

## Kirjandus
*
Hermann Claudius Samson von Himmelstiern

**Hermann Claudius Samson von Himmelstiern** (29. september 1826 Olustvere mõis, Viljandimaa – 20. jaanuar 1908 Tartu) oli Eesti baltisaksa poliitikategelane ja publitsist.

## Elulugu
Hermann Claudius Samson Von Himmelstiern oli baltisakslane ja mõisniku poeg.

Õppis aastatel 1845–1849 Tartu Ülikoolis loodusteadust, lõpetas . Jätkas õpinguid Saksamaal ja 1850–1853 Pariisis, kus omandas tsiviil- (ehitus-) inseneri kutse. 

Ta oli aastatel 1853–1860 Peterburis tapeedivabriku direktor, 1860. aastast Urvaste mõisa omanik, ühtlasi 1868–1872 Liivimaa Üldkasuliku ja Ökonoomilise Sotsieteedi (LÜÖS) sekretär ja LÜÖS-i nädalakirja Baltisches Wochenschrift für Landwirtschaft, Geverbfleisses und Handel toimetaja, osales mitme seltsi (Liivimaa Tööstuse Edendamise Selts jm) tegevuses, samuti Tartu–Riia ja Tartu–Tapa raudteeliini ehitamisel. 

Ta oli tuntud Tartu sakslaste organiseerija ja poliitika juht (mh 1878 ja 1882 toimunud Tartu linnavalimistel saksa valijate komitee juhataja).

## Teadustöö
Töid tsaarivalitsuse ja Liivimaa rüütelkonna põllumajandus- ja maapoliitikast, maaõigusest ja -omandist Liivi- ja Eestimaal. 

Tema aastatel 1878–1879 avaldatud tööd Liivimaa poliitika probleemidest põhjustasid baltisaksa ringkondades elava poleemika. Väljaastumisega Eesti Aleksandrikooli asutamise kavatsuse vastu (soovitas selle asemel asutada põllutöökooli) kaasnenud poleemika andis vastupidise tulemuse, tuues kaasa idee laialdase arutamise ja tutvustamise.

## Teoseid
* Livländische Rückblicke. Dorpat, 1878
* Zur Verständigung. Dorpat, 1879
* Politische Gedanken. Als Manuscript, gedruckt für ritterschaftlichte Kreise. Dorpat, 1882
* "Vom Lande". Vergleichend agrarpolitische Studie über Mittelrussland und Livland. Dorpat, Reval, Fellin, 1883
* An K. D. Kawelin. Entgegnung. Dorpat, 1883.

## Viited

## Kirjandus
* Album Academicum der Kaiserlichen Universität Dorpat. Dorpat, 1889, 351
* Eesti biograafiline leksikon. Trt, 1926–1929, 448–449.
*  

## Välislingid
*
Reinhold Johann Ludwig Samson von Himmelstiern

**Reinhold Johann Ludwig Samson von Himmelstiern** (27. juuni 1778 Urvaste mõis Urvaste kihelkond Liivimaa kubermang Venemaa keisririik – 26. november 1858 Urvaste Urvaste kihelkond Liivimaa kubermang Venemaa keisririik) oli Eesti jurist ja Liivimaa aadli liberaalse rühmituse juhte.

## Elulugu
Reinhold Johann Ludwig Samson von Himmelstiern oli Liivimaa maamarssal 1803–1806 ja Liivimaa maanõunik 1805–1812, Urvaste, Palupera  ja Tilsi mõisnikniku, Carl Gustav von Samson-Himmelstjerna (1750–1825) poeg.

Õppis 1796–1798 Leipzigi Ülikoolis õigusteadust ja filosoofiat. Oli 1798 Liivimaa rüütelkonna kantseleis konsultant, 1802–1807 Liivimaa rüütelkonna notar ja Liivimaa ülemkonsistooriumi assessor, 1808–18 Tartu-Võru kaksikkihelkonna maakohtunik ja majanduskomissar, 1818–1827 Tartu, hiljem Pärnu kreisi kreisisaadik, ühtlasi 1824–34 Liivimaa õuekohtu asepresident, 1827–1851 Liivimaa maanõunik.

Töötas 1819 kohalike seaduste kodifitseerimis ja 1829–1840 Keiserliku Kantselei II  Balti õiguse kodifitseerimise alal. Osales 1804. aasta Liivimaa talurahvaseaduse koostamisel, tõstatas 1818 Liivimaa talurahva isiklikust orjusest vabastamise küsimuse, võttis osa 1819. ja 1849. aasta talurahvaseaduste ettevalmistamisest ning etendas määravat osa Balti provintsiaalseadustiku kodifitseerimisel. Tartu Ülikooli auliige (1852).

Aastatel 1843–51 Liivimaa luteri kiriku konsistooriumi ilmalik president, 1849–1855 Liivimaa õuekohtu liige, 1851–1856 Liivimaa õuekohtu president.

## Viited

## Teoseid
* Ueber die Anwendung des Schwedischen Rechts und der Russischen Ukasen in Livland. // Jahrbuch für Rechtsgelehrte in Russland. II. Riia, 1824
* Codex der Livländischen Rechte nach der Römischen Pandekten-Ordnung. // Jahrbuch für Rechtsgelehrte in Russland. II. Riia, 1824
* Institutionen des Livländischen Prozesses I–II. Riia, 1824
*Gedichte von Reinhold Johann Ludwig Samson v. Himmelstiern, 1825
* Das livländische Erbschafts- und Näherrecht Riia, 1828
* Historischer Versuch über die Aufhebung der Leibeigenschaft in den Ostseeprovinzen. // Inland, 1838 (samal a-l ka raamatuna)
*Das livländische Creditsystem, 1838

## Kirjandus
*Frobeen, Jakob Gottfried: Rigasche Biographieen nebst einigen Familien-Nachrichten, 3. Bd 1856-1879, Riga 1881-1884, 
* Deutschbaltisches biographisches Lexikon 1710–1960. Köln, Wien, 1977, 667
* Eesti biograafiline leksikon. Trt, 1926–1929, 429–430
* EE 14, 457.
*
Woldemar Samson von Himmelstiern

**Woldemar Samson von Himmelstiern** (ka **Himmelstjern**, **Himmelstjerna**; 23. juuni 1812 Liivimaa – 1893 Tallinn) oli Eesti arstiteadlane.

## Elulugu
Woldemar Samson Von Himmelstiern oli baltisakslane.

Ta õppis aastatel 1829–1832 Tartu Ülikoolis meditsiiniõigust, 1832–1836 Saksamaal arstiteadust, meditsiinidoktor (1838, TÜ), väitekiri "Melemata quaedam de forcipe obotetrica" (Dorpat, 1838). Oli aastatel 1839–1842 Moskva linnahaigla arst, 1843–1856 Meditsiinikirurgia Akadeemia adjunktprofessor, ühtlasi Moskva leidlastekodu arst, 1856–1881 Tallinnas arst.

## Teoseid
* Beobachtungen über den Scorbut and Darstellung der Pneumonie aus ihren anatomischen elementen. (S.l), 1844.

## Viited

## Kirjandus
* Album Academicum der Kaiserlichen Universität Dorpat. Dorpat, 1889, 193
* Die Aerzte Estlands, 316.
*  

## Välislingid
* ''Melemata quaedam de forcipe obotetrica'' Väitekiri
Henrik Sandblad

**Henrik Sandblad** (22. oktoober 1912 Göteborg – 6. juuli 1991 Göteborg) oli rootsi idee- ja teadusajaloolane.

Õppis Göteborgi Ülikoolis, *cand. phil.* (1934), *lic. phil.* (1939), *dr. phil.* (1942, Göteborgi Ülikool), väitekiri "De eskatologiska förestallningama i Sverige under reformation och motreformation". Oli aastast 1942 Göteborgi Ülikooli dotsent ning 1966–79 idee- ja teadusajaloo professor, aastast 1979 pensionil. 

## Teadustöö
1940. aastail avaldas kaks põhjapaneva tähtsusega uurimust Koperniku ja Galilei tööde vastuvõtust Rootsis. Eesti kultuuriloo jaoks on olulise tähendusega uurimus Tartu Ülikooli ajaloo kõige varasemast perioodist (1632–56), milles käsitletakse kõigi sel ajal ülikoolis töötanud professorite teadustegevust. 1985 avaldas ka monograafia olümpialiikumise ajaloost.

## Teoseid
* Det copernikanska världssystemat i Sverige. // Lychnos, 1943–1945, 1944/45
* Om Dorpats universitet under dess äldsta kede 1632–1656. // Lychnos. Lärdomhistoriska Samfundets Årsbook 1975–1976
* Världens nordligaste läkare: medicinalväsendets förste insteg Nordskandinavien 1750–1810. Uppsala, 1979
* Olympya och Valhalla: idé- och historiska aspekter av den moderna idrottsrörlesens framväxt. Stockholm, 1985
* Bönder, borgare, präster och andra. Göteborg, 1988.

## Viited

## Kirjandus
* Tartu ülikooli ajalugu: kolmes köites. Tallinn, 1982, I, 22, 183, 185, 223, 224, 230, 232
* Ämbjörsson, R. Henrik Sandblad in memoriam. // Lychnos (1991), 223–228.
*
Enel Sander

**Enel Sander** (1976. aastani **Enel Jaanits**; 24. märts 1953 Tartu – 18. oktoober 2015 Tallinn) oli eesti botaanik ja lihhenoloog.

## Elulugu
Ta lõpetas 1971. aastal Tallinna 44. Keskkooli ja 1976. aastal Tartu Riikliku Ülikooli bioloogia osakonna, aastatel 1999–2004 oli EPMÜ Zooloogia ja Botaanika Instituudi doktorant. 

Töötas 1976–2005 Tallinna Botaanikaaias (2005. aastast kodune).

## Teadustöö
Uurimisvaldkond: lihhenoloogia, bio(lihheno- ja brüo-)indikatsioon. Inventeerinud Eesti parkide viie kodumaise puuliigi (jalakas, pärn, saar, tamm, vaher) lihhenofloorat. Osalenud rahvusvahelistes projektis Athmospheric heavy metal deposition in Europe. 39 teaduspublikatsiooni, aimeartikleid.

## Teoseid
*Atmosfäärse raskemetallisaaste hindamine sammalde abil (kaasautorid S. Liiv, A. Eensaar). Tallinn 1996
*Samblikud Tallinna männikutes õhu saastatuse indikaatoritena (kaasautor L. Lensment). // Inimmõju Tallinna keskkonnale 3. Tallinn 1996
*Bioindication of air quality by lichens in a small town Viljandi in Southern Estonia (kaasautor S. Liiv). // Folia Cryptogamica Estonica 32 (1998)
*Comparison of the lichen flora of different broad-leaved trees in Estonia. // Folia Cryptogamica Estonica 34 (1999)
*Raskemetallide õhu kaudu sadenemine Eestis 1989–2000 (kaasautorid S. Liiv, A. Eensaar). // Taim ja keskkond. Tallinn 2001

## Isiklikku
Enel Sander oli Lembit Jaanitsa tütar, Kaarel Jaanitsa õde, Heldur Sanderi abikaasa ja Kristjan Sanderi ema.

## Viited

## Kirjandus
*EE 14. Lk 457

## Välislingid
*
Andreas Sandhagen

**Andreas Sandhagen** (ka: , juuni 1612 Nordhausen, Tüüringi – 1657 Tallinn) oli Eesti ajaloolane ja politoloog.

## Elulugu
Andreas Sandhagen oli sakslane.

Ta õppis aastast 1623 Leipzigi Ülikoolis, siis Helmstedti ja Greifswaldi (1634) ning Königsbergi Ülikoolis (aastast 1637). Tartu Ülikooli immatrikuleeriti ta 1639. aastal. Oli aastatel 1639–1642 Tartu Ülikooli sekretär, 1643–1645 ja 1649–1650 ajaloo ja poliitika professor, ühtlasi aastast 1645 Tallinnas Oleviste kiriku diakon.

## Viited

## Teoseid
* In Cap I usque ad v. 15 D. Evangelista Johannis selectissimae notae. Praes. et auct. Audr. Virginio. Dorpat, 1640
* Politica, quae … in Regia Academia Gustaviana, quae Dorpati Livonorum est … Dorpat, 1642
* De speciebus rei publicae. Resp. et auct. Mathaeo Liebhar, Colberg poemrane. Dorpat, 1643
* Predigt zu S. Olof in Revel über Christoph Michaelis. Pred. Bey der estnischen gemeine. Eccles 7, 2. Ein Rumlicher und gewünschen Tod. ….
* Der Gerechte ob er gleich … Reval, 1648.

## Kirjandus
* Recke-Napiersky, IV, 34–35
* Tartu ülikooli ajalugu: kolmes köites. Tallinn, 1982, I, 62, 177, 280.
*  
*Lea Kõiv, „Uue vagaduse” otsinguil. Andreas Sandhagen ja ortodoksne luterlus Tallinnas. Tuna 2/2013
Helmuth Sandström

**Helmuth Sandström** (sündinud 3. märtsil 1931 Pärispea küla, Kuusalu kihelkond, Harjumaa) on eesti päritolu geofüüsik ja okeanograaf.

## Elulugu
Helmuth Sandström on kaluri poeg.

Põgenes 1944 koos perekonnaga Soome kaudu Rootsi. Lõpetas 1949 Göteborgis keskkooli.

Siirdus 1950 Kanadasse. Lõpetas 1957 Toronto Ülikooli füüsika alal, *[[M.A.]]* (geofüüsika, 1958, samas), väitekiri "*Geophysical methods in glaciology*". *[[Ph.D.]]* (okeanograafia, 1966, California Ülikool, San Diego), väitekiri "*The importance of topography in generation and propagation of internal waves*".

Oli 1957–1958 Toronto Ülikooli füüsika abiõpetaja, 1958–1959 McGilli Ülikooli (Montreal) geofüüsik, 1951–1961 Scrippsi Okeanograafia Instituudi (La Jolla, California) ja 1964–1966 California Ülikooli (San Diego) abiteadur okeanograafias, 1961–1964 Ottawas Kaevanduste ja Tehniliste Uuringute Ministeeriumii teaduslik uurija, 1966–1994 Bedfordi Okeanograafia Instituudi (Nova Scotia) teadur, aastast 1994 emeriitteadur; ühtlasi oli 1967–1976 Dalhousie Ülikooli (Halifax, Nova Scotia)  ja 1973–1974 Kieli Ülikooli mereteaduse instituudi (Saksamaa) külalisteadur.

## Teadustöö
Uurimusi okeanograafia alalt, ka Läänemere ökoloogia seisundist. American Geophysical Union'i, European Geophysical Union'i,  ja  liige.

## Teoseid
* μ-hydrogen molecular ion and collisions between μ-hydrogen atom and proton, deuteron and H-atom (kaasautor). // Nuclear Physics 16 (1960) 3
* Coupling of internal and surface waves in water of variable depth (kaasautor). // J. Oceanogr. Society Japan 20 (1962)
* Effect of topography on propagation of waves in stratified fluids. // Deep Sea Res. 16 (1969)
* On topographic generation and coupling of internal waves. // Geophys. Fluid Dyn. 7 (1976)
* Internal tide and solitons on the Scotian Shelf – a nutrient pump at work (kaasautor J. A. Elliott). // J. Geophys. Res. 89 (1984) 4
* On time-dependent, two-layer flow over topography II. Evolution and propagation of solitary waves (kaasautor C. Quon). // Fluid Dyn. Res. 13 (1994), Dissipation in internal tides and solitary waves (kaasautor N. S. Oakey). // J. Phys. Oceanogr. 25 (1995)

## Viited

## Kirjandus
*Yb. Estonian Learned Society in American III. 1959–1963. New York 1963, 96
*Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm 1984, 113
*Korporatsioon Rotalia võõrsil 1944–1987. Toronto 1988, 537
*EPL, 3. märts 1997
*Korporatsioon Rotalia 90. Juubelialbum. Tallinn 2003, 238
*Hellar Grabbi. Eestlaste maa. Tartu 2004, 420–421

## Välislingid
*Zbl. MATH Database 1931–2007
*
Erwin Erne

**Erwin Erne** (hiljem ka **Frank Erne**; 8. jaanuar 1875 Zürich – 17. september 1954 New York) oli Šveitsi poksija. Ta oli 7-aastane, kui ta pere emigreerus USA-sse ning ta elas hiljem Buffalos ja New Yorgis.

Erne poksis novembrist 1891 kuni veebruarini 1908 elukutselisena. Ta osales kokku 54 kohtumisel ning võitis neist 31 (neist 14 nokaudiga), kaotas 6 (neist 4 nokaudiga) ja viigistas 16 kohtumist. Ta on olnud elukutseliste erinevate kaalukategooriate maailmameister aastatel 1896–1897 ja 1899–1902.

## Välislingid
*Erwin (Frank) Erne lehel ''BoxRec''. Inglise keeles
Arto Järvinen

**Arto Järvinen** (sündinud 8. juunil 1979 Pirkkalas) on soome muusik, *[[heavy metal]]*i bändi Teräsbetoni kitarrist ja taustalaulja.
Bernhard Below

**Bernhard Richard Below** (1611 Rostock – 15. märts 1692 Stockholm) oli saksa päritolu Rootsi arst.

Below õppis Rostocki Ülikoolis, kus kaitses ka meditsiinidoktori kraadi. Kuberner Schering Rosenhane kutsel läks ta 1639. aastal Norrköpingisse linnaarstiks. Seejärel oli ta 1645. aastast Skånes sõjaväearst ja 1647. aastast arst Rootsi saatkonnas Venemaal. 1648. aastast oli ta Rootsi kuninganna Kristiina, seejärel Karl X Gustavi, Hedvig Eleonora ja Karl XI ihuarst. Sel ajal oli ta ka Magnus Gabriel De la Gardie perearst. 1663. aastal oli ta üks Collegium medicumi asutajaist ja selle assessor.

Bernhard Below oli Tartu Ülikooli rektori ja Vene tsaaride ihuarsti Johannes Belowi vend ja Tartu Ülikooli rektori Jakob Friedrich Belowi isa.

## Kirjandus
* "Svenskt biografiskt lexikon", kd 3 (1922), lk 131 jj.
See on 40

**"See on 40"** on 2012. aasta Ameerika komöödiafilm. Käsikirja kirjutas Judd Apatow, kes oli ka filmi kaaslavastaja. Filmivõtted tehti 2011. aastal, kuid film esilinastus Põhja-Ameerikas 21. detsembril 2012. 

Filmi levitab Universal Pictures.

"See on 40" sai kriitikutelt nii positiivset kui ka negatiivset tagasisidet: kiideti näitlemist, näitlejaid ning samas ka koomilisi momente ja perspektiivseid stseene, aga kritiseeriti filmi liigset pikkust ja vahepealset mõtte puudumist.

## Sisu
Film algab stseeniga, kus Debbie (Leslie Mann) ja Pete (Paul Rudd), keda esmakordselt nähti filmis "Kõht ette", on vahekorras Debbie 40. sünnipäeva puhul. Seejärel Pete avaldab, et ta võttis viagrat, mille ta oli saanud oma sõbra Barry (Rob Smigel) käest, mille peale Debbie vihastab ja nad lõpetavad. Debbie on pahane, et ta on 40, kuid eirab seda fakti siiski.
Iru jõekivi

**Iru jõekivi** ehk **Näkikivi** on kaitsealune kivi, mis asub Pirita jõeoru maastikukaitsealal Iru linnamäe taga. Kivi on järskude külgede ja katusetaolise laega kõva, hea säilivusega gneissgraniitrahn. Kivi mõõtmed on 6,0 x 3,6 x 2,7 meetrit ja ümbermõõt on 17,6 meetrit.

## Legend
Pirita jões linnuse ligidal on Näkikivi, mille juures ei tohtinud ujuda. Kes sellest keelust üle astusid, uppusid Pirita jõkke.

## Vaata ka
*Iru
*Harju maakonna kaitstavate loodusobjektide ja -alade loend
*Pirita jõeoru maastikukaitseala

## Välislingid
*
Harilik ingver

**Harilik ingver** (*Zingiber officinale*) on ingveriliste sugukonda ingveri perekonda kuuluv mitmeaastane rohttaim.

Hariliku ingveri looduslikuks levilaks on Lõuna-Aasia. Harilikku ingverit kasvatatakse Hiinas, Indias, Indoneesias, Sri Lankal, Austraalias, Lääne-Aafrikas ja Jamaica Barbadosel põhiliselt vürtsi- ja ravimtaimena. 

Harilik ingver on kuni 2,5 m kõrgune püsik. Risoom on harunenud ning sellest kasvavad välja vahelduvalt asetsevate lehtedega võrsed ja ka lehtedeta õisikuvarred. Kollakaspunased õied asetsevad tihedas õisikus. Lõhnavat (sisaldab eeterlikku õli) ja kibeda maitsega vaigust risoomi müüakse koorimata või kooritult ning tarvitatakse värskelt või kuivatatult.

Harilik ingver on hinnatud ravimtaim. Ta soodustab seedimist, tõrjub sooleparasiite, tugevdab südant ja immuunsüsteemi, kaitseb külmetushaiguste eest. Samuti on taimel iiveldus- ja põletikuvastane toime.

## Viited
Keemilised omadused

Aine **keemilised omadused** on aine omadused, mis ilmnevad keemilistes reaktsioonides, milles see aine osaleb.

Keemilised omadused on aluseks ainete klassifitseerimisel, näiteks metallid, halogeenid, happed, alkoholid, alkeenid, areenid jne. Mingit aineklassi iseloomustavad vastavale ainegrupile ühised keemilised omadused. Erinevused ainete keemilistes ja füüsikalistes omadustes võimaldavad aine identifitseerimist, ainete segu komponentide üksteisest lahutamist ja puhastamist.

Aine keemilised omadused on tema keemiline stabiilsus, reaktsioonivõime, oksüdeeruvus, happesus, broomiarv, polümeriseeruvus, toksilisus jne. Aine keemilisi omadusi saab kindlaks teha, mõjutades seda keemiliselt. Keemilisi omadusi määratakse tihti klassikalise keemilise analüüsi meetoditega nagu maht- ja kaalanalüüs.

Ainete keemilisi omadusi põhjustavad nende ainete aatomite tuumalaeng ja välisel elektronkihil olevad elektronid (valentselektronid), oktetireegel. Ainete keemilistes omadustes ilmneb  perioodilisus, mis tuleneb elektronide väliskihi konfiguratsiooni perioodilisest kordumisest. Seda näitab ilmekalt keemiliste elementide perioodilisuse tabel.

## Vaata ka
*Aine omadused
*Füüsikalised omadused
*Keemiline aine
*Keemiline nomenklatuur
Aegviidu lastekoor

**Aegviidu lastekoor** on Aegviidu Kooli koor.

Koori lauljad salvestasid koos Põhja-Tallinnaga loo "Meil on aega veel", mis kogus 2012. aasta R2 Aastahiti edetabelis kõige rohkem hääli (1385).

Aegviidu lastekoori juht on Reet Kanger.

## Viited
Peterburi riiklik metsandusülikool

**Peterburi riiklik metsandusülikool** (ametlik nimi *S. M. Kirovi Peterburi Metsandusülikool* (Санкт-Петербу́ргский госуда́рственный лесотехни́ческий университе́т им. С. М. Ки́рова, СПбГЛТУ), vene keeles ka Лесотехническая академия (ЛТА, 'metsandusakadeemia') on kõrgem õppeasutus Venemaal Peterburis. 

Kool asutati keiser Aleksander I ukaasiga 1803. aastal.

1929. aasta 26. novembrist kuni 2011. aasta 9. veebruarini oli õppeasutuse nimetuseks Metsandusakadeemia.

1827. aastal õppeasutuse juurde rajatud 65&nbsp;ha suurune park on kultuuripärandina kaitse all.

## Galerii

Park of LTA 2.jpg|Botaanikaaed tiigiga
Пруд в паке лесного института.jpg|Tiik

Park of LTA.jpg|Vaade pargile peahoonest



## Välislingid

* Koduleht (*vene ja inglise keeles*)
Männiku hiidrahn

**Männiku hiidrahn** on rabakivist hiidrahn Tallinnas Männikul Raku järve läänepoolsaarel.

Kivi pikkus on 11,9 m, laius 9,5 m, kõrgus 5,7 m, ümbermõõt 34,4 m ja maapealse osa maht 238 m³.

Kivi ulatub maa sisse enam kui 1,5 m sügavuselt. Rahn on täis pragusid ja tugevasti porsunud pinnaga, väikesteks tükikesteks murenev. Kivis on loode-kagusuunaline lõhe. Edelaküljel on 0,9 m kõrgusel maast mürsu lõhkemise jälg.

Rahn on alates 1959. aastast üksikobjektina looduskaitse all.

## Pildid

Pilt:Männiku rändrahn.JPG|Männiku hiidrahn
Pilt:Männiku rabakivi.JPG|Männiku hiidrahn
Pilt:Raku san of Männiku from SW.jpg|Vaade rahnule edelast
Pilt:Raku san of Männiku from SE.jpg|Vaade rahnule kagust
Pilt:Graffiti on Raku san of Männiku.jpg|Raku san (grafiti kaguküljel)


## Vaata ka
*Eesti hiidrahnude loend
*Harju maakonna kaitstavate loodusobjektide ja -alade loend

## Viited

## Välislingid
*
*
Gustav Saar (kirjandusteadlane)

**Gustav Saar** (30. juuni/13. juuli 1901 Lustivere vald, Viljandimaa – 5. juuni 1930 Seli sanatoorium) oli eesti kirjandusteadlane.

## Elulugu
Gustav Saar oli talupidaja poeg.

Lõpetas 1922. aastal Põltsamaa Reaalgümnaasiumi ja 1928. aastal Tartu Ülikooli filosoofiateaduskonna, *mag. phil.* (1930, samas), väitekiri "Johann Heinrich Wilhelm Witschel'i "Hommiku- ja õhtuohvrite" eestindused". 

Oli 1919. aastal Vabadussõjas Viljandi Kooliõpilaste Pataljonis, pärast ülikooli lõpetamist ühe semestri Tapa gümnaasiumi õpetaja, seejärel tuberkuloosihaigena Seli sanatooriumis. 

Avaldas artikleid Loomingus, väitekiri ilmus (August Annisti trükkitoimetatuna) 1936. aastal. 

Oli eesti ülikoolis ettevalmistuse saanud kirjandusteadlaste esimese põlvkonna lootustandvamaid esindajaid, kelle töö katkes juba algusjärgus. Üliõpilasena oli 1924 lühikest aega ka Üliõpilaslehe toimetaja.

## Teoseid
* "Kuningas Lear" (eestinduse analüüs). // Looming, 1927
* Kunstipärasest tõlkest. // Looming (1927)
* Johann Heinrich Johann Wilhelm Witschel'i "Hommiku- ja õhtuohvrite" eestindused. // Annist, A., Saar, G. Kreutzwald, Jean Paul ja Witschel. Tartu, 1936

## Viited

## Kirjandus
* Album Academicum Universitatis Tartuensis 1918–1944. I–III. Trt, 1994, II, 231
* Eesti kirjanduse biograafiline leksikon. Tallinn, 1975, 335–336
* Aug. Anni. Gustav Saar †. Üliõpilasleht, 1930, nr. 10, lk. 246–247.

## Välislingid
*
Gustav Saar (tehnikateadlane)

**Gustav Saar** (29. aprill 1920 Petrograd – 28. aprill 1972 Tallinn) oli eesti tehnikateadlane.

## Elulugu
Ta lõpetas 1937. aastal Tallinnas J. Westholmi Gümnaasiumi ja 1948. aastal Tallinna Polütehnilise Instituudi (TPI) insener-mehaanikuna. 

Oli aastatel 1940–1947 TPI juures asuva Riikliku Katsekoja mehhaano-tehnilise ja soojustehnilise osakonna ning soojusenergeetika kateedri abijõud, 1947–1960 TPI soojusenergeetika kateedri tunnitasuline õppejõud, 1960–1966 vanemõpetaja, 1966–1968 matemaatika kateedri tunnitasuline õppejõud.

## Teadustöö
Uurimisvaldkonnad: soojusenergeetika – soojusvõrkude arenguprobleemid Tallinnas; soojustehnilised mõõtmised; soojusprotsesside automatiseerimine; kütused, nende omadused ja põletamine (eriti eesti põlevkivi). Uurinud ka soojusprotsesse sulfaattselluloosi tootmisel. Loonud Gustav Saare valemina tuntuks saanud valemi Eesti põlevkivi kütteväärtuse määramiseks. Kuulus Ilmar Öpiku koolkonda. Tegeles energeetika küsimuste tutvustamise ja propageerimisega. 14 teaduspublikatsiooni.

## Teoseid
* Определение теплотворной способности эстонского сланца-кукерсита. // Тр. ТПИ A 205 (1963)
* Определение состава эстонского сланца-кукерсита и количества образующейся золы по данным промышленного анализа. // Тр. ТПИ A 205 (1963)
* Исследование теплоты сгорания сланцев (kaasautorid A. Ots, A. Mahlapuu). // Теплоэнергетика (1967) 6.

## Isiklikku
Gustav Saar oli teenistujate poeg.

## Viited

## Kirjandus
*
Franz Dorfer

**Franz Dorfer** (20. mai 1950 Waidhofen an der Ybbs, Alam-Austria liidumaa – 8. jaanuar 2012 Mödling, Alam-Austria liidumaa) oli Austria poksija.

Dorfer oli neljakordne Austria meister I keskkaalus (kuni 71 kg) aastatel 1973–1976.

Dorfer osales I keskkaalus (kuni 71 kg) 1976. aasta Montréali olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja

Dorfer sai I keskkaalus (kuni 71 kg) pronksmedali 21. Euroopa meistrivõistlustel (Katowice, 1975), kaotades poolfinaalis hilisemale kuldmedalivõitjale ja Euroopa meistrile Wiesław Rudkowskile (Poola) ja jäädes edasisest medaliheitlusest välja. Ta on seni viimane Austria poksija, kes on saanud Euroopa meistrivõistlustelt medali.

Dorfer poksis märtsist 1977 kuni detsembrini 1986 elukutselisena. Ta osales kokku 36 kohtumisel ning võitis neist 23 (neist 19 nokaudiga), kaotas 11 (neist 5 nokaudiga) ja viigistas 2 kohtumist. Ta on olnud elukutseliste Austria meister keskkaalus (kuni 160 naela ehk 72,6 kg)  aastatel 1982–1983.

## Viited

## Välislingid
* 
*
Anton Schnedl

**Anton Schnedl** (sündinud 17. juulil 1942 Viinis) on Austria endine poksija.

Dorfer sai I keskkaalus (kuni 71 kg) pronksmedali 16. Euroopa meistrivõistlustel (Ida-Berliin, 1965), kaotades poolfinaalis hilisemale hõbemedalivõitjale Angel Dojčevile (Bulgaaria) ja jäädes edasisest medaliheitlusest välja. 

Dorfer poksis märtsist 1977 kuni detsembrini 1986 elukutselisena. Ta osales kokku 31 kohtumisel ning võitis neist 16 (neist 5 nokaudiga), kaotas 11 (neist 4 nokaudiga) ja viigistas 4 kohtumist. Ta on olnud 1971. aastal keskkaalus (kuni 160 naela ehk 72,6 kg) elukutseliste Austria meister.

## Viited

## Välislingid
*
Diebitsch

**Diebitsch** oli Sileesiast pärit baltisaksa aadlisuguvõsa Venemaa keisririigis.
 
Vabahärrad Diebitschid olid kantud Balti kubermangude: Eestimaa- (nr. 14), Liivimaa (nr. 331) ja Kuramaa aadlimatriklisse. Diebitschite suguvõsaliin katkes 1831. aastal.

## Suguvõsa liikmeid
*Parun Hans Ehrenfried von Diebitsch (1738–1822) (vene :ru:Дибич, Иван Иванович (Ганс Эренфрид)), Preisi kuninga Friedrich II adjutant ning hiljem Venemaa keisririigi kindralmajor ja Tuula relvatehaste inspektor  
*Krahv Hans Karl Friedrich Anton von Diebitsch-Zabaikalski (1785–1831) (vene :ru:Дибич-Забалканский, Иван Иванович), Venemaa keisririigi sõjaväelane (kindralfeldmarssal), 1812. aasta isamaasõjast osavõtnu
Doktor Martin

**"Doktor Martin"** on inglise telesari. Nimiosalise, doktor Martin Ellinghami rollis on Martin Clunes. Teise peaosalise, algkooliõpetaja Louisa Glassoni rollis astub üles Caroline Catz. Sarja tegevus toimub väljamõeldud Portwenni rannikukülas. Võtted toimusid Inglismaal Cornwallis Port Isaaci kalurikülas ja selle ümbruses.

Eestis on sarja näidanud ETV.

## Sisu
Londoni Imperial College'is töötaval andekal ja edukal vaskulaarkirurgil doktor Martin Ellinghamil areneb välja hemofoobia ning tal tuleb leida endale uus töökoht. Ta hakkab pidama külatohtri ametit Cornwalli rannikul asuvas unises Portwenni kalurikülas, kus ta oli lapsena veetnud koolivaheaegu oma tädi Joan Nortoni (Stephanie Cole) juures.

Doktor Martin Ellinghami meditsiinialased teadmised on kümnepalliskaalal hinnatavad maksimaalse kümne palliga, tema suhtlusoskus ja käitumislaad aga vaevalt ühe palliga.

## Hooajad
2004. aasta 2. septembril esilinastunud sarja esimesed viis hooaega olid ekraanil aastatel 2004–2011. Sarja kuuenda hooaja võtted algasid 2013. aasta kevadel ning selle osad jõudsid teleekraanile sama aasta sügisel. Seitsmenda hooaja viimane osa oli ekraanil 2. novembril 2015. Kaheksas hooaeg jõudis vaatajateni 2017. aastal, üheksas 2019. aastal ning kümnes ja ühtlasi viimane hooaeg 2022. aastal.

## Galerii

Pilt:Doc Martin in 2007.jpg|Martin Clunes sarja võtetel
Pilt:Caroline Catz.jpg|Caroline Catz sarja võtetel
Pilt:Stephanie Cole1.jpg|Stephanie Cole
Pilt:Fern Cottage, Roscarrock Hill, Port Isaac - geograph.org.uk - 1629213.jpg|Doktor Martini elamu, kus asub ka tema arstikabinet


## Märkused

## Välislingid
*''Doc Martin'', ametlik koduleht
*Doktor Martini kodu, Google Street View
Tiit Rähn

**Tiit Rähn** (sündinud 12. juulil 1940 Tartus) on eesti arstiteadlane ja neurokirurg.

## Elulugu
Tiit Rähn on arhitekti ja näitleja poeg.

Meditsiinidoktor (1980, Stockholm, Karolinska Instituut), väitekiri "Stereotacti Radiosurgery in Cushing's Disease". 1943 põgenes perega Rootsi, 1960 lõpetas Stockholmis Enskede Gümnaasiumi, 1968 Stockholmis Karolinska Instituudi arstina, 1968–74 spetsialiseerus neurokirurgias Karolinska Instituudis, oli 1974–2007 samas neurokirurgia . 1974 juurutas endoskoopilise neurokirurgia Karolinska Instituudis, 1975–92 hüpofüüsikirurgia meeskonnas. 1997 konsultant Dahrani Tervise Keskuses Saudi Araabias. 

## Teadustöö
Õpetanud ja juurutanud sterotaktilist neurokirurgiat Rootsis, Saksamaal, Itaalias, Egiptuses, Prantsusmaal, USA-s, Hispaanias, Hongkongis ja Jordaanias. Scandinavian Neurosurgical Society, European Association of Neurosurgical Society ja European Society for Stereotactic and Functional Neurosurgery liige. Uurinud hüpofüüsi patoloogiat, gammanoa ja stereotaktilise kirurgia rakendamist mitmesuguste ajuhaiguste, eriti hüpofüüsikasvajate ravis. Üle 60 teaduspublikatsiooni.

## Teoseid
* Treatment of Pinealomas by Stereotactic Radiosurgery (kaasautorid E. O. Backlund, B. Sarby). // Acta Radiol. Ther. Phys. Biol. 13 (1974) 4
* Treatment of colloidal cysts of the 3th ventricle by stereotactic aspiration (kaasautorid A. Bosch, E. O. Backlund). // Surg. Neurol. 9 (1978) 1
* Gamma irradiation Effects on human ACTH-producing pituitary tumours in organ culture (kaasautorid M. Thorén, M. Anniko). // Arch. Oto-Rhino-Laryngol. 238 (1983) 3
* Treatment of craniopharyngeomas – the stereotactic approach in a ten to twenty-three years` perspective. I. Surgical, radiological and ophthalmological aspects (kaasautor). // Acta Neurochir (Wien) 99 (1989) 1–2
* Gamma knife radiosurgery and intracystic colloidal isotope treatment of craniopharyngeomas. // Craniopharyngeoma Surgical Treatment. Springer Verlag, 1995
* Gamma knife surgery for pilocytic astrocytomas (kaasautor). // J. Neurosurg. 97 (2001) Suppl. 5
* The hypothalamus-pituitary function after pituitary stereotactic radiosurgery, evaluation of growth hormone deficiency (kaasautor). // J. Inter. Med. 253 (2003) 4
* Gamma knife surgery for dural arteriovenous shunts: 25 years of experience (kaasautor). // J. Neurosurg. 104 (2006) 4.

## Viited

## Kirjandus
*
Karl Rube

**Karl Rube** (eesnime rööpkuju: **Carl**; 26. juuni 1901 Tallinn – 10. aprill 1946 Berliin) oli Eesti keemik-tehnoloog.

## Elulugu
Ta lõpetas 1918. aastal Tallinna Reaalkooli ja 1926. aastal Tartu Ülikooli keemia osakonna tehnoloogia haru; *mag. chem. techn.* (1927, TÜ), väitekiri "Versuche über die Trennung der gesättigten und ungesättigten Verbindungen des Leinöls mit Schwefeldioxyd". Oli Tallinnas Riikliku Katsekoja keemik (1930–1935) ja vanemkeemik (1936–1939).

1939. aastal lahkus Saksamaale, kus töötas Berliinis Materjalide Kontrolli Ametis keemikuna.

## Teadustöö
Uurimisvaldkond: linaseemneõli keemiline koostis ja orgaaniliste ühendite eraldamine sellest.

## Viited

## Kirjandus
* Album Academicum Universitatis Tartuensis 1918–1944. I–III. Trt, 1994, II, 87
* Tallinna Tehnikumi TTÜ õppe- ja abijõud 1918–1944, 75.
*